‫- סדרה תיעודית של NETFLIX -‬
‫על סמך חוות דעתו של יו"ר‬ ‫הוועדה לרגולציה גרעינית‬
‫אני מציע למי שעשוי להיות‬ ‫רגיש במיוחד להשפעותיה של קרינה כלשהי,‬
‫דהיינו, נשים בהיריון וילדים בגיל הרך,‬
‫לעזוב את האזור שברדיוס של 8 ק"מ‬
‫סביב המתקן של ת'רי מייל איילנד‬ ‫עד להודעה חדשה.‬
‫- היום השלישי, 30 במרץ 1979 -‬
‫תוכנית זו ותוכניות מגירה אחרות‬
‫מבוססות על אמונתי‬ ‫שמוטב‬‫ ‬‫להחמיר באמצעי זהירות.‬
‫הישארו בבתים. סגרו את כל החלונות והדלתות.‬
‫זאת רק כאמצעי זהירות.‬
‫בתי עסק נסגרו‬ ‫בשעה שהבעלים והעובדים עזבו את האזור.‬
‫בתי ספר במרחק 8 ק"מ מתחנת הכוח‬
‫נסגרו היום לזמן בלתי מוגבל.‬
‫אני זוכרת ששרר כאוס גמור בכיתה.‬
‫המורים הסתודדו במסדרון.‬
‫כשאתה בן שש,‬ ‫זה סתם מעורר את סקרנותך, נקודה.‬
‫אבל אפשר היה לראות לפי הפרצופים שלהם‬ ‫שבהחלט מתרחש משהו מדאיג.‬
‫אני יודעת שאימי‬ ‫התקשרה לבית הספר כמה פעמים,‬
‫אבל אי אפשר היה ליצור קשר.‬
‫אני רק זוכרת שאמרו לנו לחזור למקומות‬
‫וניסו לשמור עלינו רגועים, להעסיק אותנו,‬
‫עד שיסיעו אותנו בחזרה הביתה.‬
‫מהחלון ראו רק טורים של מכוניות‬ ‫שמנסות לצאת מהעיר.‬
‫קולות הצופרים היו נוראיים.‬
‫עד כדי כך שנאלצנו לסתום אוזניים.‬
‫ראיתי אנשים לבושים בחליפות לבנות‬
‫פוסעים הלוך ושוב לאורך הרחוב.‬
‫חשבתי לעצמי, "ואו, זה כמו במלחמת הכוכבים".‬ ‫אתם יודעים, חיילי הסער.‬
‫אבל לא הבנתי מה הם עושים שם.‬
‫"מה עומד לקרות?"‬
‫גורמים מההגנה האזרחית‬ ‫בארבעת המחוזות הסמוכים‬
‫הקימו מרכזי פינוי למבקשים לעזוב.‬
‫ותושבים ברדיוס של 16 ק"מ‬
‫התבקשו להישאר בבתיהם ללא הגבלת זמן.‬
‫סגרו את כל החלונות והדלתות.‬
‫התחברו לתחנת הרדיו או הטלוויזיה‬ ‫המועדפת עליכם והמתינו להוראות נוספות.‬
‫ת'ורנברג הדגיש יותר מפעם אחת‬
‫שלא הוא ולא אף אחד אחר‬ ‫הורו על פינוי עדיין,‬
‫אבל הודה שהאפשרות לכך תמיד קיימת.‬
‫אנחנו פשוט מבקשים מכולם‬ ‫להיות מוכנים לתזוזה,‬
‫אבל אל תזוזו ברגע זה.‬
‫איש לא נמצא בסכנה כרגע.‬
‫המושל היה ברור מאוד באומרו,‬
‫- ביל סקרנטון, סגן המושל -‬
‫"זהו אמצעי זהירות בלבד".‬
‫אבל זה כן גרם לדבר שממנו ניסינו להימנע…‬
‫פאניקה.‬
‫לאן את נוסעת?‬
‫לאימא שלי.‬ ‫אין לי מקום אחר לנסוע אליו בשלב זה.‬
‫אני פשוט נוסעת מכאן. ולא חוזרת.‬
‫למזלי, בעלי היה בבית באותו יום.‬
‫היה לנו ילד בגיל הגן ואמרתי לו,‬
‫"אנחנו חייבים ללכת מכאן".‬
‫ג'ויס קוראדי, תושבת מידלטאון -‬
‫אחת ההתלבטויות שלי הייתה, "מה לקחת?"‬
‫היה לי חשוב מאוד לקחת‬ ‫את תעודות הלידה של הילדים שלנו‬
‫כדי שאם חס וחלילה ניפרד אי פעם,‬
‫אוכל להוכיח שהם הילדים שלי.‬
‫זה אחד הדברים שחשבתי עליהם.‬
‫וכשיצאנו מהחניה, ‬
‫הסתכלתי לאחור על כל מה שאהבתי‬ ‫ותהיתי אם אי פעם אחזור.‬
‫קשה מאוד.‬
‫מה חשבת כששמעת את החדשות האחרונות?‬
‫שאני רוצה לברוח.‬
‫כשהילדים שלי חזרו הביתה,‬
‫לא רציתי להלחיץ אותם.‬
‫אז אמרתי,‬
‫- פולה קיני, תושבת מידלטאון -‬
‫"נלך לסבתא וסבא לחופשונת קטנה".‬
‫המטרה שלי הייתה להרחיק את הילדים שלנו,‬
‫לא משנה מה מהותה של המפלצת הזו.‬
‫תושבי האזור לא ממתינים לפינוי רשמי.‬
‫כמחצית מהאוכלוסייה כבר עזבה.‬
‫רבים כל כך עזבו היום את מידלטאון.‬
‫המשטרה הטילה סגר‬ ‫מ-09:00 בערב עד 07:00 בבוקר למוחרת‬
‫כדי למנוע מקרי ביזה.‬
‫כעת מתברר‬
‫שהתאונה הגרעינית שאירעה ביום רביעי בבוקר‬
‫הייתה הרבה יותר מסובכת ורצינית‬
‫מכפי שגרמו לציבור להאמין מלכתחילה.‬
‫כשעזבנו את הבית, לא הבנתי כלל מה קורה,‬
‫אבל ידעתי שמשהו לא בסדר.‬
‫וחשבתי, "האם אי פעם נצליח לחזור?"‬
‫"האם הבית שלי עוד יהיה כאן?"‬
‫אני חושבת על פניהם של האנשים במכוניות.‬
‫- ניקול רמסברג, תושבת מידלטאון -‬
‫אנשים פחדו.‬
‫גורמים רשמיים חשפו היום‬ ‫שרמת הקרינה שנמדדה בכיפת הבניין‬
‫הייתה 30,000 רם לשעה,‬
‫פי 75 מהרמה הקטלנית לאדם,‬
‫ופי 3,000 מהרמה בכור גרעיני‬ ‫בפעילות נורמלית.‬
‫הענן הרדיואקטיבי‬
‫שנע עם הרוח,‬
‫התקדם לכיוון צפון,‬
‫בדיוק למקום שאליו התפנינו.‬
‫אתה בסך הכול רוצה להרחיק את הדבר הזה ממך.‬
‫ואם אתה מצליח לצאת משם אבל בכל זאת מזדהם,‬
‫הדרך הטובה ביותר היא להיכנס, להתפשט,‬
‫לכבס את הבגדים…‬
‫כשהגענו לחמי וחמותי הם ביקשו מאיתנו…‬
‫להתפשט, להתקלח ולהחליף בגדים.‬
‫ואני זוכרת שחשבתי בזמנו,‬ ‫"אני מרגישה כמו מצורעת".‬
‫ביום השלישי הבלתי ייאמן של התאונה,‬
‫בלבול, סתירות ושאלות‬
‫העיבו על האטמוספרה כחלקיקים אטומיים.‬
‫וכשצפינו בוולטר קרונקייט במהדורת החדשות‬
‫אני חושבת שרובנו היינו בהלם‬
‫מכך שמשהו כזה קרה לעיר הקטנה שלנו.‬
‫אבל לא כולם עוזבים. היו שאמרו שהם נשארים.‬
‫לא עזבנו את מידלטאון, ולא חשבנו לעזוב.‬
‫אם הייתי בחור צעיר עם ילדים,‬ ‫כנראה הייתי עוזב.‬
‫אנשים שהייתה להם אפשרות‬ ‫לעזוב את האזור, אכן עזבו,‬
‫אבל היו רבים שלא התאפשר להם.‬
‫קלטנו שהקהילה‬ ‫לעולם לא תחזור להיות כפי שהייתה.‬
‫המדידות הנוכחיות אינן גבוהות יותר מאתמול.‬
‫נסענו לבית של סבתא שלי,‬
‫שהיה במרחק 16 ק"מ בלבד מהאריסברג.‬
‫הייתי סקרנית מאוד,‬ ‫אז הקשבתי לשיחות המבוגרים‬
‫ולמה שקורה.‬
‫המצב כאן נעשה מבלבל יותר ויותר‬
‫בכל יום מאז הדליפה הראשונית‬ ‫ביום רביעי בבוקר…‬
‫גורמים בחברה מסרו שדליפת הקרינה נבלמה.‬
‫גורמים מהפיקוח הגרעיני‬ ‫מסרו שהדליפות נמשכות.‬
‫הרגשנו פשוט מוצפים.‬
‫האם המושל מינה…‬
‫אדם ייעודי, או הקים כוח משימה כלשהו‬
‫כדי לפקח על כל ההשלכות השונות…‬
‫אני סבור שהוא מתחיל לחשוב‬ ‫בכיוון של הקמת כוח משימה כלשהו.‬
‫ניהול המידע‬
‫התברר כאחד האתגרים הגדולים ביותר‬ ‫של המשבר הזה.‬
‫היו אלפי שמועות ומקורות מידע סותרים.‬
‫והיה עלינו לבסס מקור אמין‬ ‫שאנשים ידעו שאפשר לבטוח בו.‬
‫אז המושל ת'ורנברג התקשר לנשיא.‬
‫בזמנו, הייתי דוברת הנשיא לענייני התאונה.‬
‫- ג'סיקה מת'יוז, המשרד לעניינים גלובליים -‬
‫המושל ביקש מהנשיא קרטר‬
‫למנות אדם אחד‬
‫- ג'סיקה מת'יוז -‬
‫שיפקח על ניהול הנושא בשטח‬
‫ויהיה היחיד שידבר עם התקשורת.‬
‫הנשיא התערב כי הייתה זו תקופה‬
‫- משאבות הדלק סגורות -‬
‫שבה מדיניות האנרגיה‬ ‫הייתה מקור מתמיד לחרדה.‬
‫כך שבהחלט הייתה תחושה‬ ‫שאנחנו זקוקים לאנרגיה גרעינית.‬
‫אבל הוא היה גם מהנדס גרעין בהכשרתו.‬
‫הוא שירת בצי הגרעיני.‬
‫תאונות גרעיניות אינן זרות למר קרטר.‬
‫הוא תיאר כיצד בתחילת שנות ה-50,‬
‫בתור מהנדס גרעין מתלמד בחיל הים,‬
‫הוביל קבוצה של 22 איש‬ ‫אל ליבת הכור בצ'וק ריבר, קנדה,‬
‫שהתרחשה בו התכה.‬
‫הנשיא מספר ששהה שם דקה ו-29 שניות‬
‫ועזר לפרוק את הכור.‬
‫לכן חש בנוח לגבי השימוש בטכנולוגיה.‬
‫הנשיא שלח את נציגו האישי, מר הרולד דנטון,‬
‫העומד בראש הוועדה לרגולציה גרעינית,‬
‫כדי שיסייע לי ויעבוד עם המומחים שלנו‬
‫במטרה לעקוב אחר המצב‬ ‫וליידע את הציבור באופן מלא.‬
‫הרולד דנטון נחשב בוועדה לרגולציה גרעינית‬
‫- משטרה -‬
‫כאחד הבקיאים ביותר בשטח.‬
‫הוא היה הנציג האישי של ג'ימי קרטר‬ ‫שנשלח לת'רי מייל איילנד‬
‫כדי להעריך את המצב במתקן‬
‫וכדי לספק לו משוב על מה באמת מתרחש.‬
‫אנחנו מודאגים לגבי מצב הדלק הגרעיני בליבה.‬
‫יש גם בועה במעטפת הכור שפירושה‬
‫שכל שינוי בהידראוליקה של הליבה‬ ‫חייבת להיות מנוטרת במשנה זהירות…‬
‫דנטון אמר לנו,‬
‫"יש בועת מימן בתוך הכור,‬
‫ואם היא תישאר שם ללא טיפול,‬ ‫היא עלולה להתפוצץ".‬
‫ולראשונה מתחילת האירוע,‬
‫אני מודה שנבהלתי.‬
‫כי ההשלכות האפשריות‬ ‫של בועת מימן, היו הרות אסון.‬
‫רשת סי-בי-אס מדווחת:‬ ‫סכנה בת'רי מייל איילנד.‬
‫המצב בתוך הכור הגרעיני יציב כרגע,‬
‫אבל מסוכן ביותר.‬
‫בחלקה העליון של מעטפת הכור‬ ‫נוצרה בועה של גז רדיואקטיבי.‬
‫שלב חדש בתאונה החל.‬
‫בועת מימן‬
‫נוצרת בלב תחנת הכוח‬
‫- מיצ'יו קאקו, פיזיקאי גרעין -‬
‫והשלכותיה לא ידועות.‬
‫מימן מתפוצץ,‬
‫ולכן הייתה סכנה לפיצוץ בתוך הכור עצמו.‬
‫זה, אגב, מה שקרה בצ'רנוביל.‬
‫פיצוץ גז מימן פוצץ את כל גג הכור,‬
‫והוביל לפליטת קרינה לסביבה.‬
‫התאונה ההיא התרחשה ב-1986,‬
‫ולמשך מאות שנים חלקים מהאזור ההוא‬ ‫סביב צ'רנוביל יישארו סגורים.‬
‫הבועה בתוך מעטפת הכור כוללת בעיקר מימן.‬
‫ולכן, אם יש מקור חמצן‬ ‫ומקור הצתה, הוא עלול להידלק.‬
‫כששמעתי על בועת המימן,‬
‫הבנתי שיש סבירות גבוהה שנאבד הכול.‬
‫כל מה שעמלנו למענו,‬
‫הכול ייעלם.‬
‫לגבי הבעיה העדכנית בת'רי מייל איילנד:‬
‫עד כמה זה מסוכן?‬ ‫האם אנחנו בסכנה לסינדרום סיני?‬
‫האם עלול להתרחש אסון,‬ ‫או האפשרות קלושה עד לא קיימת?‬
‫תמיד יש אפשרות לסינדרום הסיני‬
‫וזה נלקח בחשבון בכל החישובים.‬
‫הקטסטרופה שאנחנו מדברים עליה כאן‬ ‫במקרה של התכה מסיבית‬
‫כוללת עשרות אלפי הרוגים,‬ ‫מאות אלפים של חולי סרטן,‬
‫וזיהום קרקע בשטח של אלפי קמ"ר.‬
‫ד"ר לאפ?‬ ‫-מה שנאמר…‬
‫פחדתי מאוד,‬ ‫כי לא היה אף מקום בטוח במרכז פנסילבניה.‬
‫הסיכוי שנשרוד אפילו 65 ק"מ משם,‬
‫ייתכן שגם הוא כבר מוטל בספק.‬
‫כולם פחדו מאנרגיה גרעינית‬
‫כששמעו על בועת המימן שעלולה לפוצץ את הכור.‬
‫חברי הוועדה לרגולציה גרעינית וחברת האנרגיה‬
‫פשוט פישלו בגדול בתקשורת.‬
‫לא רק בינם לבין עצמם, אלא גם מול הציבור.‬
‫הם הניחו לציבור לחיות בפחד‬
‫בזמן שהם מנסים להחליט מה לעשות.‬
‫אם כן, אנחנו עומדים מול האפשרות הקלושה‬ ‫אך המציאותית ביותר‬
‫של התכה גרעינית בתחנת הכוח האטומית‬ ‫ת'רי מייל איילנד.‬
‫- היום הרביעי -‬
‫הצוות ממשיך לדון בשאלה‬
‫כמה זמן נותר עד לפיצוץ והאם הטמפרטורות…‬
‫אותה שבת ערערה אותנו באופן מיוחד.‬
‫מדענים חוששים שטמפרטורה בגובה‬ ‫315 מעלות בדלק הכור‬
‫תהיה חמה דיה כדי לפוצץ את בועת הגז.‬
‫הבעיה שלנו הייתה כמעט מתמטית טהורה,‬
‫ונאלצנו לחכות בזמן שהמומחים מנסים להבין‬
‫האם יש לנו בועה מסוכנת ביותר.‬
‫אלף מדעני הגרעין והטכנאים‬
‫שקובצו כאן בניסיון להציל את הכור‬
‫עדיין צריכים לפתור כמה בעיות.‬
‫מהנדסים נקראו מכל העולם.‬
‫עד כמה מסוכן זה? איך מנטרלים את זה?‬
‫עתיד האנרגיה הגרעינית היה מונח על הכף.‬
‫אחד המחקרים הממשלתיים העריך שבאירוע כזה‬
‫יהיו 45,000 הרוגים ורבע מיליון פצועים.‬
‫בגלל אפשרות כזאת שקלו הרשויות פינוי.‬
‫ובדרגים הגבוהים ביותר,‬
‫התקיימו דיונים על פינוי מיליוני אנשים.‬
‫חיינו את התסריט הגרוע ביותר.‬
‫לפי גורמים בכירים בחברה ובממשלה‬
‫המצב יציב,‬ ‫אך הם חלוקים לגבי עובדות חיוניות.‬
‫מומחים לא מצליחים להסיק מסקנות משמעותיות‬
‫לגבי ממדיה של בועת המימן.‬
‫ידעתי שהיו חילוקי דעות‬ ‫בין חלק מחברי הוועדה לרגולציה גרעינית‬
‫לגבי מה קורה שם, לכל הרוחות.‬
‫"זה עלול להתפוצץ?" ו"האם יש לפנות אנשים"?‬
‫קיבלתי שיחות מקרובי משפחה‬ ‫שגרו בפילדלפיה ושאלו,‬
‫"אנחנו עם כיוון הרוח, האם כדאי לעבור‬ ‫לבת דודה בניו יורק?", אמרתי, "לאט, לאט"!‬
‫אין שום דרך למדעני הגרעין‬
‫להיפטר מבועת המימן המסוכנת שבתוך הכור‬
‫בלי להסתכן ולו במעט בהתכת הליבה.‬
‫ניתחנו את המידע, עבדנו על הנושא,‬
‫ניסינו לכמת אותו במונחים של סיכון יחסי.‬
‫אבל זה הופך לסיכון רגשי עצום,‬
‫והמצב עלול לצאת לגמרי משליטה,‬ ‫במיוחד בתקשורת הציבורית.‬
‫בתנאים הנוכחיים,‬
‫חמצן עלול לחדור לאיטו לבועת המימן.‬
‫ככל שיש יותר חמצן,‬ ‫כך גוברת הסכנה לפיצוץ המימן בכור.‬
‫שתי סכנות עדיין נמשכות.‬ ‫האחת מבועת הגז הלכודה,‬
‫השנייה מהצטברות של חומר רדיואקטיבי‬ ‫בחלל המעטפת.‬
‫שבת בערב.‬
‫- פול קריצ'לו, דובר -‬
‫במבזקי החדשות השוטפים‬ ‫בחלק התחתון של מסך הטלוויזיה,‬
‫"בועת המימן בכור‬ ‫מראה סימנים להתפוצצות אפשרית".‬
‫…מראה סימנים להתפוצצות אפשרית.‬
‫יו"ר הוועדה לרגולציה גרעינית אמר,‬
‫"ייתכן שיהיה זה צעד זהיר‬ ‫לפנות אנשים מהאזור".‬
‫באותו רגע, 25 כתבים פרצו‬ ‫דרך דלתות המשרד שלי.‬
‫"האם עלינו להתפנות?" הם צעקו עליי.‬
‫אחד מהם אפילו בכה.‬
‫פאניקה של ממש חלחלה.‬
‫ככל שגברה החרדה, רבים עברו למקלטים,‬
‫לרבות אולם הספורט הזה‬ ‫במרחק 18 ק"מ מתחנת הכוח.‬
‫לא הצלחתי להבין כלום,‬ ‫ונותר לי רק לשאול "מה קורה?"‬
‫"האם אנחנו עומדים למות?"‬
‫הרגשנו שאנחנו חיים על הקצה,‬ ‫נאחזים בו בשארית כוחותינו.‬
‫מה קורה למתקן הזה?‬ ‫האם הוא מתפוצץ כמו פצצה גרעינית?‬
‫מה זאת אומרת "התכה"?‬
‫הפחד הלך וגבר כי היה זה פחד מהלא נודע.‬
‫אולי זה לא מורגש עכשיו,‬
‫אבל מה יקרה בעוד 25 שנה,‬ ‫אם אכן הייתה חשיפה?‬
‫אשתי הייתה בהיריון,‬
‫והלכתי למרכז הפינוי עם המושל והמשפחה שלי.‬
‫רצינו לעצור את גל השמועות שהלחיץ את הציבור‬
‫ורק הגביר את הפחד.‬
‫האם תוכל להסביר אילו סכנות עוד נותרו?‬
‫עד כמה המצב מסוכן?‬
‫רק אם המאמצים הנוכחיים יתבררו כלא מוצלחים‬
‫נצטרך לפנות לאפשרות אחרת.‬
‫ולנוכח הדאגה הגוברת לגבי בועת המימן,‬
‫המושל ת'ורנברג אמר לנשיא,‬
‫"אני מבקש לשמוע את המלצת הממשלה הפדרלית",‬
‫בשאלה אם צריך או לא צריך להתפנות‬ ‫מעבר למרחק הביטחון של 8 ק"מ‬
‫ולהורות על פינוי נרחב של 360 מעלות.‬
‫אבל החשש היה מהשפעה מתמשכת‬ ‫על תעשיית הגרעין.‬
‫מדובר בהחלטה קשה מאוד‬
‫כאשר אין בידך מידע ברור שאפשר להסתמך עליו.‬
‫לפיכך, הנשיא החליט בשעה מאוחרת בשבת,‬
‫שהדבר החשוב ביותר שביכולתו לעשות‬ ‫הוא לבקר בכור‬
‫כדרך להשקיט את פחדי בציבור.‬
‫- היום החמישי -‬
‫נתפלל לאלוהים שידאג לנו‬ ‫בעיצומם של כל הבלבול‬
‫ואי-הוודאות בזמנים אלה.‬
‫נשים מבטחנו באל‬
‫שדבר נוסף לא יקרה פרט למה שכבר קרה.‬
‫כשהנשיא קרטר הגיע לשם,‬
‫הכול עדיין היה במצב די כאוטי.‬
‫הייתה סכנה שבועת המימן תתפוצץ.‬
‫אבל ביקורו של הנשיא בת'רי מייל איילנד‬
‫חיזק את תעשיית הגרעין כי בכך הוא אמר,‬
‫"חבר'ה, אני לצידכם",‬
‫והראה לכולם שגרעין הוא לא דבר רע.‬
‫המטרה העיקרית של הנשיא קרטר‬ ‫בבואו לת'רי מייל איילנד‬
‫הייתה להבטיח לציבור האמריקני‬ ‫שאין לו ממה לחשוש.‬
‫הסיבה העיקרית לבואי הנה אחר הצוהריים‬
‫היא ללמוד ככל האפשר, כנשיא, ‬
‫על הבעיות בתחנת הכוח הגרעינית‬ ‫ת'רי מייל איילנד,‬
‫וכן להבטיח לתושבי האזור‬
‫שכל דבר אפשרי כבר נעשה ועוד ייעשה ‬
‫כדי להתמודד עם בעיות אלו.‬
‫הנשיא קרטר התאמץ להבהיר,‬
‫"אנחנו יודעים מה אנחנו עושים.‬ ‫אנחנו נטפל בכם, אתם לא בסכנה".‬
‫אחרי שהנשיא עזב את האי,‬
‫אנשי הצוות של הרולד דנטון‬ ‫עברו על כל החישובים שלו.‬
‫הם עברו שוב ושוב על הנתונים,‬
‫אבל רק כשמצאו טעות‬
‫הצליחו סוף סוף לאשר שבועת המימן‬
‫לא מהווה איום רציני.‬
‫האם נשקפת סכנה לאנשים באזור שסביב המתקן?‬
‫אני לא סבור שיש סכנה מיידית היום.‬
‫המצב התייצב.‬
‫אבל חשוב ביותר שהדרך שבה יביאו את הליבה‬ ‫למצב של כיבוי קר, עם הבועה הזאת…‬
‫כל כך הוקל לי.‬
‫עברנו את זה ללא אבדות בנפש.‬
‫ומבחינתי, שלב המשבר המיידי הסתיים.‬
‫תאונה גרעינית זו‬ ‫עוררה בכולנו דאגה רבה, כמובן.‬
‫אתם ראויים לדין וחשבון מלא,‬ ‫ואכן תקבלו זאת.‬
‫הוריתי להקים‬ ‫ועדה נשיאותית עצמאית של מומחים‬
‫שתחקור את הגורמים לתאונה הזאת ותמליץ‬
‫כיצד נוכל לשפר את הבטיחות‬ ‫בתחנות כוח גרעיניות.‬
‫- היום השביעי -‬
‫לפני שבוע החלה התאונה‬
‫בתחנת הכוח הגרעינית‬ ‫של ת'רי מייל איילנד בפנסילבניה,‬
‫והיום, המתקן שניזוק עדיין פולט‬ ‫רדיואקטיביות במידה מסוימת לאוויר שסביבו.‬
‫מדענים ממשלתיים טסו הבוקר במסוקים,‬
‫ומדדו את הקרינה שעדיין דולפת מהמתקן.‬
‫היו חייבים להוציא את המימן מהכור.‬
‫אז הם המציאו שיטה‬
‫שבאמצעותה יוכלו לפלוט החוצה‬ ‫גזים אצילים וכל דבר אחר.‬
‫זה יוריד לחץ.‬
‫דליפת קרינה שצפויה היום ‬ ‫מתחנת הכוח הגרעינית ת'רי מייל איילנד‬
‫הובילה לשורה של השלכות.‬
‫אבל בכל פעם שהם פתחו את שסתום האוורור‬
‫התרחשה דליפה בלתי מבוקרת של קרינה לסביבה.‬
‫לא הייתה להם ברירה.‬
‫הם היו מוכרחים לעשות את זה.‬
‫- בועת המימן המסוכנת נעלמת -‬
‫למה נחשפנו ילדיי ואני בשלושת הימים ההם?‬
‫- שימוע ציבורי בפני הוועדה הנשיאותית -‬
‫וחוסר האחריות של מט-אד‬ ‫ושל הוועדה לרגולציה גרעינית‬
‫ואיך זה בכלל יכול היה לקרות?‬
‫ובנוסף…‬
‫אני רק מקווה שלא נהפוך לעוד נתון סטטיסטי‬
‫בעוד 10, 20, 30 שנה מהיום,‬ ‫אבל אני יודע שנהפוך לנתונים סטטיסטיים.‬
‫האם חוויתם סכנת מוות מסרטן?‬
‫אני כן.‬
‫בין שיהיה זה הבן שלי, אשתי, או אני,‬ ‫אני חושב שזה לא בסדר.‬
‫הקדשנו המון זמן בניסיון לקבוע כמה קרינה‬
‫באמת ממשיכה להשתחרר לאטמוספרה.‬
‫במשאית סמוכה, מדען ממשלתי השתמש במחשב‬
‫כדי לנתח דגימות אוויר, מים וצמחייה.‬
‫אבל רמת הקרינה שסיפרו לנו עליה‬ ‫לא הייתה משמעותית לבריאות הציבור באזור.‬
‫כל הממסד הרפואי הפדרלי‬
‫אמר לציבור באזור האריסברג‬‫ ‬‫שאין מה לדאוג.‬
‫אנחנו לא צופים עלייה במקרי מוות מסרטן‬
‫באוכלוסייה זו כתוצאה מחשיפה לקרינה היום.‬
‫מומחה גרעין צוטט באומרו‬
‫שהדיווחים המדאיגים גרמו כפי הנראה‬ ‫יותר נזק פסיכולוגי מאשר הקרינה ‬
‫בשבעת הימים המתוחים הללו.‬
‫העובדה היא שמגוון מדדי בדיקה‬ ‫לא הצביעו בשום צורה‬
‫על רמות זיהום מסוכנות‬ ‫לאנשים בריאים בדרך כלל.‬
‫התעשייה מיהרה לטהר את שמה‬
‫מייד לאחר התאונה.‬
‫- אריק אפשטיין, תושב מידלטאון -‬
‫אך כלי המדידה הטוב ביותר,‬ ‫לצערנו, הם בני האדם.‬
‫אם לא מחפשים, לא מוצאים.‬
‫וכמה מהמוניטורים‬
‫לא היו בנויים לקלוט את כמות הקרינה שדלפה.‬
‫כל מנת קרינה היא מנת יתר.‬
‫קרינה מעטה גורמת מעט נזק,‬ ‫קרינה רבה גורמת הרבה נזק.‬
‫- ד"ר ואלד, חוקר מוח -‬
‫איש לא באמת יודע כמה קרינה דלפה‬
‫כי הנתונים המספריים לא בידינו.‬
‫ההערכות לגבי נזקי הקרינה בת'רי מייל איילנד‬
‫מתעלמות מסוגים שונים של משתנים.‬
‫כך שכל מי שאומר נחרצות‬ ‫כמה קרינה דלפה עקב התאונה‬
‫הוא שקרן או טיפש.‬
‫עקבות קטנות של יוד רדיואקטיבי‬
‫התגלו בדגימות חלב מהאזור.‬
‫חברת הרשי לא השתמשה בחלב חדש מאז התאונה‬
‫ובודקת את מוצריה לאיתור רדיואקטיביות.‬
‫אזורים שבהם המתקן ניקז מים החוצה‬
‫נתגלו חיוביים לבדיקת יוד רדיואקטיבי.‬
‫אחרי הפינוי, כשחזרנו,‬
‫רציתי ללכת לרציף הסירות.‬
‫פעם זה היה אחד המקומות הכיפיים.‬ ‫יכולת לאסוף שם אבנים ולהקפיץ אותן על המים.‬
‫אבל אני זוכרת שראיתי המון דגים מתים.‬
‫זה היה לאורך כל גדת הנהר.‬
‫אני זוכרת שחשבתי, "דלף שם משהו‬
‫חזק יותר ממה שדיווחו עליו".‬
‫אנשים עדיין היו‬ ‫זהירים וחשדניים לגבי מה שקרה.‬
‫לראשונה מזה עשרה ימים, מושל פנסילבניה‬
‫ביטל את כל הוראותיו‬ ‫בעקבות התאונה בתחנת הכוח.‬
‫זה אפשר לבתי הספר להיפתח מחדש‬
‫ולנשים הרות לחזור לבתיהן‬ ‫ברדיוס של 8 ק"מ מהמתקן.‬
‫זה נראה נורמלי, התנהל נורמלי,‬
‫אבל חזרנו וכל מה שהיה לנו‬ ‫עדיין היה במצב של אי ודאות.‬
‫עמדתי ליד תחנת הכוח…‬
‫והיו ימים שבהם אפשר היה‬ ‫לחוש טעם מתכתי בפה.‬
‫בימים הספורים ששהינו מול ת'רי מייל איילנד,‬ ‫סבלנו מכאבי גרון.‬
‫ולכולם בסביבה כאב הגרון.‬
‫הבן שלי אמר, "אימא, הקאתי".‬
‫ריר בצבע ירוק משונה ביותר.‬
‫וזה ממש הפחיד אותי.‬
‫התקשרתי מייד לרופא הילדים שלנו‬ ‫והוא אמר לי,‬
‫"ג'ויס, אני באמת לא יודע".‬
‫נערה שלמדה בתיכון באותו זמן,‬
‫שהתה בחוץ ביום רביעי, חמישי ושישי,‬
‫רכבה כל היום על אופניים במידלטאון.‬
‫על העור שלה הופיעו נגעים.‬
‫כשבוחנים לעומק ומדברים עם אנשים בקהילה,‬
‫הם חוו טעם מתכתי בפה, גירוי בעיניים,‬ ‫שלשול, הקאות קשות.‬
‫כל התופעות האופייניות לחשיפה לקרינה.‬
‫ולקרינה יש השפעות בריאותיות ארוכות טווח‬
‫שעלולות לגרום לסרטן.‬
‫אחד עשר אלף תושבי מידלטאון‬
‫מודאגים מאוד בנוגע לבריאותם ושלומם.‬
‫לפני התאונה, חייתי בעולם הקטן שלי.‬
‫בלי מחשבה על קרינה‬ ‫או על הסכנות או משהו כזה.‬
‫כלום.‬
‫עיינו בעלון על קרינה ברמה נמוכה.‬
‫אבל כשמשהו כזה קורה לך,‬ ‫ובעקבותיו אתה עלול לאבד הכול…‬
‫חיי ילדיך בסכנה.‬
‫הבנתי שעליי להפסיק לחיות בסרט‬
‫ושהגיע הזמן להשכיל ולהבין מה באמת קרה.‬
‫- לקבור את מט-אד לא אותנו!‬ ‫לסגור את ת'רי מייל איילנד -‬
‫יחסית להאריסברג, הייתה זו‬ ‫הפגנה גדולה על מדרגות הקפיטול.‬
‫הם אמרו שהגיע הזמן לסגור לצמיתות‬ ‫את תחנת ת'רי מייל איילנד הפגומה.‬
‫אנשים התחילו לומר, "לא לאנרגיה גרעינית",‬
‫וזוהי אמירה שלעולם לא היית שומע‬
‫בנסיבות רגילות בקהילה שלנו.‬
‫עבור קהילה כמו שלנו,‬
‫זה כנראה חלק מהבעיה.‬ ‫איש לא באמת פקפק בגרעין בכל הקשור לקהילה.‬
‫התנועה "אזעקת ת'רי מייל איילנד"‬ ‫ארגנה את המחאה היום.‬
‫התנועה "אזעקת ת'רי מייל איילנד"‬ ‫נוסדה בשנת 1977‬
‫מתוך דאגה לגבי אנרגיה גרעינית,‬ ‫ואנחנו היינו בה גורם שולי.‬
‫אבל אין כמו תאונה ואירוע התכה‬
‫כדי להפוך אותך מזניח למשיח.‬
‫פעם האמנתי לפקידי ממשל,‬
‫אבל כיום, שלא יבקשו ממני אפילו להאמין.‬
‫בדיוק בגלל זה אנחנו כאן.‬
‫החלטתי להתחיל ללכת לפגישות קהילתיות.‬
‫נציגי הוועדה לרגולציה גרעינית‬ ‫היו אמורים להגיע.‬
‫הם התחילו בכך שאמרו לנו,‬ ‫"הקרינה שהילדים שלכם ספגו‬
‫לא מזיקה יותר מעישון סיגריה‬ ‫או משתיית כוסית יין".‬
‫במדינת פנסילבניה‬ ‫אסור לכם לתת לילדים שלי יין וסיגריות.‬
‫למה מותר לכם לחשוף אותם‬ ‫לקרינה שוות ערך לזה?‬
‫יותר מ-300 תושבים התעמתו עם מועצת העיר.‬
‫נתייחס לכל הדברים בכובד ראש…‬
‫אבל היה טעם ללכת לפגישות השונות בעיר‬
‫כי שם הבנתי שכשנשאלה שאלה אחת‬
‫הוועדה לרגולציה גרעינית ענתה,‬
‫אבל בפגישה אחרת, נשאלה אותה שאלה,‬
‫והתשובה הייתה אחרת לגמרי.‬
‫הגורמים הרשמיים התעקשו שלתושבים‬ ‫אין כל סיבה לדאגה.‬
‫וחשבתי, "או שהם משקרים לנו,‬
‫או שהם לא יודעים מה הם עושים".‬
‫הפחד מהעלול לקרות הביא להקמת‬ ‫אחת התנועות האנטי-גרעיניות החזקות במדינה.‬
‫לא לגרעין!‬
‫המסר האמיתי של "הסינדרום הסיני" הוא‬
‫- ג'יין פונדה -‬
‫שאם נמשיך להפקיד את בריאותנו ושלומנו‬
‫בידיהם של מנהלי חברות האנרגיה,‬ ‫שכל מטרתם למקסם את הרווחים,‬
‫נראה עוד מקומות כמו האריסברג,‬
‫ונראה החמרה במגפת הסרטן‬
‫שכבר משתוללת במדינה.‬
‫- קריפטון-85 הורג -‬
‫אני זוכרת את התיכון בשנת 65'.‬
‫- לא לגרעין! -‬
‫מלחמת וייטנאם הייתה בעיצומה.‬ ‫התנגדתי מאוד למפגינים.‬
‫אנשים צועדים בשדרות פנסילבניה‬ ‫ומפקפקים בממשלה שלנו!‬
‫איך הם מעזים?‬
‫המשקפיים הוורודים נקרעו לי מהפרצוף.‬
‫כלומר, זה שינה אותי.‬
‫הפכתי מעקרת בית לאקטיביסטית.‬ ‫צעדתי באותה דרך בשדרות פנסילבניה‬
‫ומחיתי על מה שעולל לנו ת'רי מייל איילנד.‬
‫מה שאנחנו עושים כאן היום‬ ‫חשוב יותר מהתמודדות עם גזענות,‬
‫מהתמודדות עם סקסיזם ומהתמודדות עם רעב,‬
‫כי אני יכול להרגיש רעב!‬
‫אני יכול לראות מלחמה!‬ ‫אני יכול להרגיש גזענות!‬
‫אבל אני לא יכול לראות קרינה.‬ ‫אני לא יכול להריח קרינה.‬
‫אני מסתכל סביב יום אחד, ואני מקולל!‬
‫התאונה בתחנת הכוח ת'רי מייל איילנד‬
‫הלהיטה באופן מיידי את הדיון‬ ‫על בטיחותה של האנרגיה הגרעינית,‬
‫וזה עלול היה להטיל בספק‬ ‫את עצם עתידה של התעשייה הגרעינית.‬
‫- אוקטובר 1979, שישה חודשים לאחר התאונה -‬
‫הוועדה הנשיאותית‬ ‫על תחנת הכוח ת'רי מייל איילנד‬
‫הציגה היום את הדוח הסופי שלה.‬
‫כל הגורמים המרכזיים הגיעו לשימוע,‬
‫כמו האנשים שהיו בחדר הבקרה‬ ‫כשהאורות החלו להבהב.‬
‫כל אחד מהם התבקש לספר בדיוק‬ ‫מה עשה שהחמיר את התאונה הקשה.‬
‫אני האיש שכיבה את המשאבות‬ ‫של נוזל הקירור בכור מלכתחילה.‬
‫לתפיסתי, פשוט…‬
‫הכשל בזיהוי התקלה בשסתום,‬ ‫שהיה עדיין פתוח חלקית או במלואו,‬
‫הוא כנראה האירוע המשמעותי ביותר.‬
‫לפני תאונת ת'רי מייל איילנד תמיד חשבו‬
‫ש"המפעיל תמיד יסייע לך בכל בעיה".‬
‫גילינו שהמפעילים,‬
‫שביצעו פעולות רבות-משמעות לפי הבנתם,‬
‫גרמו למעשה נזק גדול מאוד לקירור הליבה.‬
‫גם חסמתי את זרימת האוויר‬ ‫להזרקה בלחץ גבוה.‬
‫הם היו במצב שמעולם לא הוכשרו אליו,‬
‫והיו מקרים רבים של תקשורת לקויה ואי הבנה.‬
‫כך שהם היו קצת אבודים.‬
‫אבל באותה עת, כל אחד מהם‬ ‫ניסה לעשות את הדבר הנכון לפי הבנתו.‬
‫וחלק ניכר מהטעויות שנעשו במהלך התאונה‬ ‫היו טעויות אנוש.‬
‫מתוך ששת הדברים שהשתבשו,‬
‫- הרולד דנטון -‬
‫כארבעה וחצי היו טעויות אנוש.‬
‫אחת הייתה תקלה בציוד‬ ‫ואחת אחרת הייתה טעות בתכנון.‬
‫לפי הוועדה הנשיאותית,‬ ‫עדות אחת הכתה בהלם את היו"ר שלה.‬
‫לפני התאונה בת'רי מייל איילנד‬ ‫אירעו בעיות חוזרות ונשנות‬
‫בשסתומי הבטיחות לשחרור הלחץ‬ ‫בכורים של חברת "בבקוק אנד וילקוקס".‬
‫זה אמור היה להדליק נורה אדומה‬ ‫לגבי אפשרות לתאונה.‬
‫בעבר רווחה תפיסה מסוימת‬ ‫בוועדה לרגולציה גרעינית‬
‫בנוגע לבטיחות הכור,‬ ‫לפיה תאונות כאלה לא יכולות לקרות.‬
‫ג'ים קרסוול היה מפקח‬ ‫בוועדה לרגולציה גרעינית‬
‫שנשלח לבדוק‬
‫- פיטר ברדפורד -‬
‫סדרת אירועים שהתרחשו‬ ‫בתחנת הכוח הגרעינית דייוויס-בסי באוהיו.‬
‫- כורים של בבקוק אנד וילקוקס -‬
‫אומנם לא התרחשה בהם תאונה,‬
‫אבל הם היו קרובים לזה, די כדי לעורר דאגה.‬
‫לפיכך, קרסוול ביקש להיפגש איתי‬ ‫בנוגע לבעיות בשסתום,‬
‫ואכן נפגשנו שישה ימים לפני התאונה‬ ‫בת'רי מייל איילנד.‬
‫ברור שחשבתי שהבעיות חמורות.‬
‫הוצאנו תזכיר‬
‫הכולל בקשה לטיפול דחוף‬ ‫במטה הוועדה לרגולציה גרעינית.‬
‫- קושי חמור בשליטה בתחנת הכוח. -‬
‫אבל למרבה הצער, לפי התגובה‬ ‫שהגיעה ביום השני לתאונה,‬
‫"אין מקום לדאגה בעקבות רצף התקלות".‬
‫- הגענו למסקנה‬ ‫שאין כל בעיה בטיחותית שלא נבדקה. -‬
‫ברור שהאירוע של דייוויס-בסי הוא מקרה‬ ‫שהוועדה לרגולציה גרעינית מצרה על כך ‬
‫שלא הופרך ונחקר לעומק‬ ‫לפני ת'רי מייל איילנד.‬
‫בעוד חקירה אכן התבצעה,‬
‫מקורות מדווחים שוועדת הרגולציה‬ ‫לא התייחסה ברצינות לממצאיו של קרסוול,‬
‫וכי החקירה לא נועדה לפתור את הבעיה‬ ‫אלא להשתיק את קרסוול.‬
‫כמה ימים לפני התאונה של התכת הליבה‬ ‫בת'רי מייל איילנד‬
‫ג'ים קרסוול הניף דגל אדום, ואיש לא התייחס.‬
‫…שתאונות כאלה לא יכולות לקרות.‬
‫אפשר היה להימנע מהתאונה בת'רי מייל איילנד.‬ ‫היא לא הייתה צריכה לקרות.‬
‫לו רק חברי ועדת הרגולציה והתעשייה‬ ‫היו מקשיבים לצוות שלהם.‬
‫אולי לאחר ת'רי מייל איילנד‬ ‫תשתרש תפיסה אחרת.‬
‫אבל אין תרבות של בטיחות.‬
‫יש תרבות של "השורה התחתונה".‬ ‫והשורה התחתונה היא,‬
‫"בכל מחיר יש להפוך את הדבר הזה לרווחי.‬ ‫עלינו לגרום לזה להצליח".‬
‫כך שבפועל, החקירה של‬ ‫חומרת התאונה בת'רי מייל איילנד‬
‫שהתבצעה על ידי ועדה נשיאותית,‬ ‫רק טייחה את הדברים.‬
‫תודה רבה.‬
‫הוועדה מצאה ליקויים חמורים מאוד‬
‫באופן שבו הן הממשלה והן התעשייה‬ ‫פיקחו על האנרגיה הגרעינית וניהלו אותה.‬
‫אבל אל לנו לסתום את הגולל‬ ‫על אנרגיה גרעינית עבור ארה"ב.‬
‫די ברור שהוועדה הנשיאותית העבירה לנו‬
‫ולציבור האמריקני‬ ‫מסר פשוט על אנרגיה גרעינית.‬
‫המשיכו, אבל בזהירות.‬
‫המתגוררים ליד אתר התאונה הגרעינית‬ ‫מתקשים להתמודד עם זה.‬
‫זה הוכיח שהם כה מנותקים ועיוורים‬
‫למציאות בקהילה שלנו.‬
‫תושבים מקומיים ופקידי ממשל‬ ‫קיבלו את פני נציבי הוועדה בכעס.‬
‫אפשר היה לחוש בכעס ובתסכול.‬
‫איך בדיוק מחשיבים אותנו בעת קבלת ההחלטות,‬ ‫אם בכלל מחשיבים אותנו?‬
‫כשאתה מדבר על העתיד ועל חיי הילדים שלך,‬
‫הנכדים שלך, הנינים העתידיים שלך…‬
‫הרי שמדובר בנקודה רגישה.‬
‫ממחקר על פיקוח גרעיני שפורסם היום‬
‫עולה שהתאונה בת'רי מייל איילנד‬
‫הרחיקה 44,000 איש מבתיהם‬
‫ועלתה למשק 18.2 מיליון דולר‬ ‫על הוצאות הפינוי ואובדן שעות עבודה.‬
‫כששרפות וסופות הוריקן מסתיימות,‬
‫אפשר לחזור ולבנות מחדש.‬
‫אנחנו חזרנו והבעיה עדיין הייתה כאן.‬
‫יכולתי לקבל את מה שהם אמרו ולזרום עם זה,‬
‫או לקחת את גורלי בידיי,‬
‫ורציתי לדעת את האמת.‬
‫אפילו אחרי ביקורו של הנשיא קרטר,‬ ‫אחרי בועת המימן,‬
‫לכל תרחיש התאונה שאירעה בת'רי מייל איילנד‬
‫הייתה השפעה עצומה על התעשייה הגרעינית.‬
‫אבל איש לא ידע בוודאות כמה נזק נגרם לכור.‬
‫- יולי 1982, שלוש שנים לאחר התאונה -‬
‫עד עכשיו, מומחים יכלו רק לנחש‬
‫את הנזק האמיתי שנגרם‬ ‫לתחנת הכוח הגרעינית בת'רי מייל איילנד,‬
‫אבל היום יקבלו הטכנאים ראיות ממקור ראשון‬
‫על מה באמת התרחש בתוך ליבת הכור.‬
‫ביולי 1982,‬
‫ביצענו הליך שקראנו לו "מבט מהיר".‬
‫החדרנו ציוד למדידת קרינה‬
‫ומצלמה אל תוך הליבה,‬ ‫שם יכולנו לבחון את הנזק.‬
‫היה ויכוח טכנולוגי גדול‬
‫לגבי מידת הנזק שנגרמה לליבה.‬
‫אז הייתה לנו טלוויזיה בשידור חי והיה לנו‬ ‫אודיו בשידור חי כשהורדנו את זה למטה,‬
‫ושרר שקט מוחלט בחדר.‬
‫שני הכבלים יורדים.‬
‫אנחנו עכשיו כ-60 ס"מ בתוך הליבה.‬
‫אנחנו קרובים למטר ועשרים.‬
‫מטר ועשרים. אנשים אמרו, "אלוהים ישמור".‬
‫מטר וחצי בפנים. תאטו שם.‬ ‫תראו אם אפשר לראות משהו.‬
‫טוב. אני צריך להאט פה.‬ ‫-לאט…‬
‫יש כל כך הרבה אור. האם אפשר…‬
‫יופי של תמונה, נורמן.‬
‫הייתי שמח לדעת מה זה, לעזאזל.‬
‫גילינו שהמחצית העליונה של הליבה‬
‫ממש קרסה לתוך עצמה.‬
‫היה שם בלגן מותך.‬
‫נגרם הרבה יותר נזק לכור,‬
‫שאיש עד אז לא שיער שגרמנו.‬
‫איש לא שיער.‬
‫מדובר על נזק מסיבי לליבה.‬
‫כשהם איבדו את נוזל הקירור‬
‫הליבה נחשפה והותכה בשלב ההוא.‬
‫זאת אומרת שהיינו רחוקים‬ ‫כ-30 דקות בלבד מאסון כבד‬
‫כולל פיצוץ קיטור‬ ‫שהיה מפוצץ את הכור כולו לחתיכות.‬
‫שלושים דקות.‬
‫לא ידעתי שמדובר ב-30 דקות.‬
‫אלוהים אדירים…‬
‫זו הייתה התכה.‬
‫התאונה בת'רי מייל איילנד‬
‫הייתה התאונה הגרעינית הקשה ביותר‬ ‫שאי פעם התרחשה על אדמת אמריקה.‬
‫לא ידענו שמצפה לנו תרחיש נוסף‬
‫שעלול להיות הרבה יותר מסוכן מהתאונה עצמה.‬